CELEX: 32004D0452
Language: el
Date: 2004-04-29 00:00:00
Title: 2004/452/ΕΚΑΠΟΦΑΣΗ ΤΗΣ ΕΠΙΤΡΟΠΗΣ, της 29ης Απριλίου 2004, για τη θέσπιση καταλόγου φορέων των οποίων οι ερευνητές θα επιτρέπεται να έχουν πρόσβαση σε εμπιστευτικά δεδομένα για επιστημονικούς σκοπούς (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2004 1664]

30.4.2004       EL                Επίσηµη Εφηµερίδα της Ευρωπαϊκής Ένωσης       L 156/1
                                                      II
                        (Πράξεις για την ισχύ των οποίων δεν απαιτείται δηµοσίευση)
                                            ΕΠΙΤΡΟΠΗ
                                   ΑΠΟΦΑΣΗ ΤΗΣ ΕΠΙΤΡΟΠΗΣ
                                        της 29ης Απριλίου 2004
   για τη θέσπιση καταλόγου φορέων των οποίων οι ερευνητές θα επιτρέπεται να έχουν
              πρόσβαση σε εµπιστευτικά δεδοµένα για επιστηµονικούς σκοπούς
                           [κοινοποιηθείσα υπό τον αριθµό Ε(2004 1664]
                      (Κείµενο που παρουσιάζει ενδιαφέρον για τον ΕΟΧ)
                                              (2004/452/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισµό (ΕΚ) αριθ. 322/97 του Συµβουλίου, της 17ης Φεβρουαρίου 1997, σχετικά µε
τις κοινοτικές στατιστικές 1, και ιδίως το άρθρο 20 παράγραφος 1,
Εκτιµώντας τα ακόλουθα:
(1)      Ο κανονισµός (ΕΚ) αριθ. 831/2002 της Επιτροπής, της 17ης Μαΐου 2002, για την
         εφαρµογή του κανονισµού (ΕΚ) αριθ. 322/97 του Συµβουλίου σχετικά µε τις
         κοινοτικές στατιστικές, όσον αφορά την πρόσβαση σε εµπιστευτικά δεδοµένα για
         επιστηµονικούς σκοπούς 2 έχει ως στόχο τη θέσπιση, µε σκοπό την εξαγωγή
         στατιστικών συµπερασµάτων για επιστηµονικούς σκοπούς, των όρων µε τους οποίους
         παρέχεται πρόσβαση σε εµπιστευτικά δεδοµένα που διαβιβάζονται στην κοινοτική
         αρχή, καθώς και των κανόνων συνεργασίας µεταξύ της Κοινότητας και των εθνικών
         αρχών προκειµένου να διευκολυνθεί η εν λόγω πρόσβαση.
(2)      Γίνεται ιδιαίτερη µνεία σε τέσσερις πηγές, οι οποίες είναι οι εξής: η έρευνα για τα
         νοικοκυριά στην Ευρωπαϊκή Κοινότητα (ECHP). Η έρευνα για το εργατικό δυναµικό
1
         ΕΕ L 52 της 22.2.1997, σ. 1.
2
         ΕΕ L 133 της 18.5.2002, σ. 7.
 ---pagebreak---     30.4.2004       EL            Επίσηµη Εφηµερίδα της Ευρωπαϊκής Ένωσης         L 156/2
         (LFS)· η έρευνα για την κοινοτική καινοτοµία (CIS). Η έρευνα για τη συνεχή
         επαγγελµατική κατάρτιση (CVTS).
(3)      Η πρόσβαση σε εµπιστευτικά δεδοµένα είναι δυνατόν να παρέχεται από την κοινοτική
         αρχή σε ερευνητές πανεπιστηµίων και άλλων ιδρυµάτων τριτοβάθµιας εκπαίδευσης
         που θεσπίζονται δυνάµει της κοινοτικής νοµοθεσίας ή της νοµοθεσίας κράτους µέλους
         ή σε ερευνητές οργανισµών ή ιδρυµάτων επιστηµονικής έρευνας που θεσπίζονται
         δυνάµει της κοινοτικής νοµοθεσίας ή της νοµοθεσίας κράτους µέλους.
(4)      Επιπροσθέτως και σύµφωνα µε το άρθρο 3 παράγραφος 1 στοιχείο γ) του εν λόγω
         κανονισµού, η πρόσβαση χορηγείται επίσης σε ερευνητές άλλων φορέων,
         οργανώσεων και ιδρυµάτων, αφού λάβουν τη γνώµη της επιτροπής στατιστικού
         απορρήτου, σύµφωνα µε τη διαδικασία του άρθρου 20 παράγραφος 2 του κανονισµού
         (ΕΚ) αριθ. 322/97.
(5)      Είναι, κατά συνέπεια, απαραίτητη η θέσπιση ενός καταλόγου στον οποίο θα
         συµπεριλαµβάνονται οι εν λόγω φορείς κατόπιν αξιολόγησης η οποία θα λαµβάνει
         υπόψη σειρά προϋποθέσεων όπως είναι ο πρωταρχικός σκοπός του φορέα, οι
         εσωτερικές οργανωτικές ρυθµίσεις για τη διεξαγωγή έρευνας, οι υπάρχουσες
         διασφαλίσεις ή οι ρυθµίσεις για τη διάδοση των αποτελεσµάτων της έρευνας.
(6)      Η ύπαρξη αναγνωρισµένης δράσης ή φήµης του φορέα όσον αφορά τη διεξαγωγή
         ποιοτικής έρευνας και τη διάθεσή της στο κοινό αποτελεί ένα κριτήριο που
         λαµβάνεται θετικά υπόψη για τη χορήγηση πρόσβασης. Ένα δευτερεύον κριτήριο
         αφορά το εάν ο φορέας έχει καθιερωθεί και αναγνωρισθεί ως έγκριτος φορέας στον
         ιδιαίτερο τοµέα του, διαθέτοντας ίσως ευυπόληπτους χορηγούς, εταίρους ή µετόχους.
(7)      Η έρευνα στο πλαίσιο του φορέα πρέπει να διεξάγεται σε επακριβώς προσδιορισθείσα
         µονάδα που δεν διαθέτει οργανωτικούς ή διοικητικούς δεσµούς µε τους τοµείς
         πολιτικής του φορέα και η εν λόγω µονάδα έρευνας πρέπει να είναι ανεξάρτητη και
         αυτοδύναµη, έχοντας επικεφαλής διευθυντικό στέλεχος ανωτέρου επιπέδου στις
         άµεσες αρµοδιότητες του οποίου δεν ανήκει η χάραξη της πολιτικής ή η εφαρµογή
         των σκοπών του φορέα.
(8)      Είναι επίσης απαραίτητο να δοθούν επαρκείς διασφαλίσεις από τον επικεφαλής του
         οργανισµού όσον αφορά διάφορα θέµατα, όπως η αποφυγή του ενδεχόµενου διαρροής
         από το προσωπικό της ερευνητικής µονάδας πληροφοριών που αποκτήθηκαν µέσω
         των δεδοµένων -εκτός των συνοπτικών και συνολικών αποτελεσµάτων της έρευνας-
         που παρέχονται σε οιαδήποτε µέλη του προσωπικού εκτός της µονάδας µε την άδεια
         του επικεφαλής της ερευνητικής µονάδας ή η εξασφάλιση ότι αποτελεί σοβαρό
         πειθαρχικό παράπτωµα για οιοδήποτε µέλος του προσωπικού του φορέα η υποβολή
         ερωτήσεων στα µέλη της ερευνητικής µονάδας σχετικά µε οιεσδήποτε πληροφορίες
         έχουν σχέση µε τα ατοµικά αρχεία του συνόλου δεδοµένων.
(9)      Πρέπει να προσδιορισθεί η φυσική ασφάλεια των εγκαταστάσεων του φορέα και των
         συστηµάτων πληροφορικής που διαθέτει· πρέπει ακόµη να παρασχεθούν περιγραφές
         σχετικά µε την ασφαλή τήρηση των δεδοµένων σε συστήµατα πληροφορικής,
         συµπεριλαµβανοµένων λεπτοµερειών σχετικά µε τον τρόπο που διεξάγεται η
         εξουσιοδοτηµένη πρόσβαση και αποτρέπεται η ανεξουσιοδότητη πρόσβαση καθώς
         επίσης και τον τρόπο προστασίας των συστηµάτων από την ανεξουσιοδότητη
         πρόσβαση εκτός του φορέα· πρέπει να περιγραφεί επίσης η ασφαλής τήρηση των
 ---pagebreak---     30.4.2004       EL            Επίσηµη Εφηµερίδα της Ευρωπαϊκής Ένωσης       L 156/3
         εγγράφων, συµπεριλαµβανοµένων των εγγράφων σε χαρτί, που εµπεριέχουν
         πληροφορίες από το σύνολο των δεδοµένων.
(10)     Το γεγονός ότι οι σκοποί χορήγησης πρόσβασης είναι επιστηµονικού χαρακτήρα
         υποδηλώνει ότι η διάθεση των αποτελεσµάτων στην επιστηµονική κοινότητα θα είναι
         ελεύθερη και ταχεία. Η χρήση των συνόλων δεδοµένων στο πλαίσιο καθαρά
         εσωτερικών εκθέσεων ή σκοπών δεν φαίνεται να συνάδει µε το στόχο του κανονισµού
         (ΕΚ) αριθ. 831/2002 της Επιτροπής. Ο φορέας πρέπει να εφαρµόζει ανοικτή πολιτική
         σχετικά µε τη διάδοση των αποτελεσµάτων της έρευνας από την ερευνητική του
         µονάδα, συµπεριλαµβανοµένης της ενθάρρυνσης της δηµοσίευσής τους στα σχετικά
         επιστηµονικά έντυπα και της ελεύθερης διάθεσης των αποτελεσµάτων της έρευνας
         στον ιστοχώρο του φορέα ή άλλον ενδεδειγµένο ιστοχώρο.
(11)     Η Ευρωπαϊκή Κεντρική Τράπεζα (ΕΚΤ) πρέπει να θεωρηθεί ως φορέας που πληροί
         τις προϋποθέσεις που αναφέρονται ανωτέρω και πρέπει, κατά συνέπεια, να
         συµπεριληφθεί στον κατάλογο των φορέων, οργανώσεων και ιδρυµάτων που
         αναφέρονται στο άρθρο 3 παράγραφος 1 στοιχείο γ) του κανονισµού (ΕΚ) αριθ.
         831/2002 της Επιτροπής.
(12)     Ο εν λόγω κατάλογος θα ενηµερώνεται καθώς περισσότεροι φορείς, οργανώσεις και
         ιδρύµατα πρέπει να θεωρηθούν επιτρεπόµενοι φορείς.
(13)     Αποµένει η εν συνεχεία επεξεργασία των συγκεκριµένων αιτηµάτων χορήγησης
         πρόσβασης που υποβλήθηκαν από τους φορείς αυτούς, σύµφωνα µε τους κανόνες και
         τις διαδικασίες που ορίζονται στον κανονισµό 831/2002 της Επιτροπής.
(14)     Τα µέτρα που προβλέπονται στην παρούσα απόφαση είναι σύµφωνα µε τη γνώµη της
         επιτροπής στατιστικού απορρήτου,
ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                              Άρθρο 1
Επισυνάπτεται στο παράρτηµα ο κατάλογος των φορέων των οποίων οι ερευνητές
επιτρέπεται να έχουν πρόσβαση σε εµπιστευτικά δεδοµένα για επιστηµονικούς σκοπούς,
όπως αναφέρεται στο άρθρο 3 παράγραφος 1 στοιχείο γ του κανονισµού (ΕΚ) αριθ. 831/2002
της Επιτροπής.
                                              Άρθρο 2
Η παρούσα απόφαση απευθύνεται στα κράτη µέλη.
Βρυξέλλες, 29 Απριλίου 2004.
                                               Για την Επιτροπή
                                               Pedro SOLBES MIRA
                                               Μέλος της Επιτροπής
 ---pagebreak---    30.4.2004   EL          Επίσηµη Εφηµερίδα της Ευρωπαϊκής Ένωσης L 156/4
                                   ΠΑΡΑΡΤΗΜΑ
ΦΟΡΕΙΣ ΤΩΝ ΟΠΟΙΩΝ ΟΙ ΕΡΕΥΝΗΤΕΣ ΕΠΙΤΡΕΠΕΤΑΙ ΝΑ ΕΧΟΥΝ ΠΡΟΣΒΑΣΗ
      ΣΕ ΕΜΠΙΣΤΕΥΤΙΚΑ ∆Ε∆ΟΜΕΝΑ ΓΙΑ ΕΠΙΣΤΗΜΟΝΙΚΟΥΣ ΣΚΟΠΟΥΣ
Ευρωπαϊκή Κεντρική Τράπεζα